Diari Oficial de la Generalitat Valenciana


Sumari del DOGV 114, del 28-07-1983 (1983/802352)

ORDRE de 12 de juliol de 1983, per la qual esd dicten normes a la elaboració pressupostos de la Generalitat Valenciana per al 1984
----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/07/12/(1)/dof/vci/html**

### Dades del document

Número de DOGV
:   114

Data del DOGV
:   28-07-1983

Secció del DOGV
:   DISPOSICIONS GENERALS

Número del document
:   1983/802352


Data del document
:   12-07-1983

Organisme emissor
:   Presidència de la Generalitat

Tipus de document
:   Ordre

Anàlisi jurídica

Ordre de 12 de juliol de 1983 per la qual es dicten normes per a l'elaboració dels pressupostos de la Generalitat Valenciana per a l'exercici de 1984.  
L'Ordre de la Conselleria d'Hisenda de 9 de setembre de 1982, per la qual s'establien normes en base a les quals es va procedir a l'elaboració dels Pressupostos de 1983, incloïa en l'epígraf tercer la necessitat que els diferents Departaments i Organismes de la Generalitat elaborassen llurs pressupostos en base a l'estructura de programes. Aquests requisits s'entenien, en aquell moment, com un element complementari en l'elaboració del pressupost en el sentit de conduir-la cap a projectes de pressupostació per objectius.   
Els esforços que fins ara s?han realitzar per tal d'introduir l'esmentada pressupostació no han aconseguit d'assolir una efectivitat real, per no constituir un element vinculant de l'execució pressupostària, ni el fil conductor de l'assignació de recursos a les distintes unitats orgàniques. El Consell considera, i així ho expressà en el punt corresponent de la Memòria del Pressupost de 1983, que la incorporació a l'elaboració del pressupost de la Generalitat Valenciana de la tècnica per programes, haurà de contribuir decisivament a la consecució dels objectius d'eficàcia administrativa i millora de la prestació d'aquells serveis públics que recaiguen en l'àrea de l'Administració Autonòmica. Per aquest motiu, implantar en els treballs d'elaboració del pressupost la tècnica del pressupost per programes, suposa fonamentalment un canvi en la manera de concebre la funció pressupostària, passant del pressupost per al control al pressupost per a la consecució d'objectius.   
La Gestió pressupostària tradicional, esssencialment preocupada perquè la disponibilitat de la despesa no supere la consignació existent en els distints crèdits, gairebé no para esment a discernir si el necessari compliment d'aquesta circumstància comporta l'execució dels objectius previstos.   
D'aquesta manera, la preparació dels pressupostos de 1984 canvia fonamentalment la dècnica d'elaboració del pressupost, i col·loca l'estructuració dels crèdits en funció de programes i objectius en el primer pla del procés de construcció d'aquest. Així, el que abans era un document addicional i purament complementari que no anava molt més enllà d'una presentació suggestiva dels crèdits en base a una sèrie de programes, constitueix ara l'armadura bàsica del pressupost, i permet una anàlisi més objectiva dels assoliments, els treballs i les deficiències de l'Administració Autonòmica al llarg de la seua gestió, afavorint la revisió crítica d'aquesta i permetent l'establiment de les mesures correctores escaients.   
Per a això, el procés de pressupostació que regula aquestes normes ha d'iniciar-se amb la determinació dels objectius a assolir en el període pressupostari, i dels corresponents indicadors de resultats, definint les activitats o programes d'actuació que justifiquen les dotacions de mitjans corresponents.   
En atenció a aquests motius, aquesta Conselleria, fent ús de les facultats que li confereix l'article 20 del Reglament de Règim Interior del Consell i els corresponents de la Llei General pressupostària, ha acordat d'aprovar les normes següents per a l'elaboració dels Pressupostos de la Generalitat Valenciana per a l'exercici de 1984.   
I. NORMES GENERALS  
I.1. Àmbit d'aplicació.   
Les normes d'aquesta Ordre seran aplicables:  
a) A la Generalitat Valenciana.   
b) Als Organismes Autònoms de caràcter administratiu.  
c) Als Organismes Autònoms de caràcter comercial, industrial i financer, o anàleg.  
d) A les Societats Regionals que s'ajusten a la definició de l'article 6é de la Llei General Pressupostària, traslladada a l'àmbit regional, creades com a desenvolupament de l'article cinquanta-vuit de l'Estatut d'Autonomia de la Comunitat Valenciana.  
e) A l'Ens Públic de Televisió Regional i d'altres Ens del Sector Públic de la Generalitat Valenciana no inclosos als apartats anteriors, els pressupostos dels quals s'han d'incloure en els de la Generalitat Valenciana, en compliment del que preceptua l'article cinquanta-cinc de l'estatus.  
I. 2. Terminis per a l'elaboració del Pressupost.   
I. 2.1. Pressupostos de la Generalitat i dels Organismes Autònoms.   
a) Els òrgans superiors d ela Generalitat i les Conselleries elaboraran els corresponents avantprojectes de l'estat de despeses de llurs pressupostos per a 1984, ajustats a les Lleis que siguen d'aplicació, als acords i directrius aprovats pel Consell i a les normes i criteris assenyala aquesta disposició.  
b) Igualment, les Conselleries elaboraran els avantprojectes dels Estats d?Ingressos i Despeses dels Organismes adscrits a elles, formant un sol pressupost per a cada Organisme, que inclourà totes les activitats, operacions i serveis que hagen de realitzar-se en virtut de les funcions que tinguen assignades.  
c) Tant els avantprojectes de l'Estat de Despeses dels Organismes superiors de la Generalitat i les Conselleries, com els Pressupostos dels Organismes Autònoms, seran remitits a la Conselleria d'Economia i Hisenda abans del 15 de setembre de 1983.  
d) La Direcció General de Pressupostos confeccionarà l'avantprojecte dels Pressupostos d?Ingressos i la previsió, si cal, de l'import dels beneficis fiscals que afecten els tributs propis establerts per les Corts Valencianes.   
e) La Direcció General de Pressupostos examinarà, en coordinació amb les Oficines corresponents, la documentació pressupostària rebuda, ajustant els crèdits dels Pressupostos a les xifres adients, d'acord amb el que indica el paràgraf primer d'aquest número.  
f) Aquesta Conselleria, en base als resultats de l'examen i ajust previstos a l'apartat anterior, i ponderant els altres factors que indica l'article 54 de la Llei General Pressupostària, sotmetrà a l'acord del Consell el corresponent avantprojecte de la Llei de Pressupostos de la Generalitat Valenciana, el qual, una vegada aprovat, serà elevat a les Corts Valencianes en el termini assenyalat a l'article cinquanta-cinc, apartat quatre, de l'Estatut.   
g) Els Pressupostos dels Organismes rebuts fora de termini, que no estiguen en condicions de ser integrats en la Llei de Pressupostos de la Generalitat Valenciana, o la inclusió dels quals es produesca en el transcurs de l'exercici econòmic de 1984, com a conseqüència del procés de transferències de funcions a la Generalitat Valenciana, es tramitaran, segons el cos, com a Llei Independent o, d'acord amb el que preveu la Llei de Pressupostos de la Generalitat Valenciana per a 1984, s?ajustaran en l?elaboració a aquestes mateixes normes.   
I. 2.2. Altres Ens Públics.   
El Pressupost de l'Ens de Televisió Regional i els corresponents als altres Ens del Sector Públic regional, es remetran a la Conselleria d'Economia i Hisenda per a la integració en els Pressupostos Generals de la Generalitat Valenciana, abans del dia 15 de setembre de 1983, a través de la Conselleria de què depenguen, si és el cos, i ajustat al que disposen les normes que els regulen.   
I. 2.3. Societats Regionals.   
Els programes d'actuació, inversions i finançament, així com els pressupostos d'explotació o de capital que hagen d'elaborar les Societats Regional, seran enviats a la Conselleria d'Hisenda.   
Els Pressupostos dels Ens Públics i Societats regionals, la creació dels quals es produesca en el transcurs de l'exercici econòmic de 1984, s?ajustaran a aquestes mateixes normes per a l'elaboració i seran tramitades com a Llei independent.   
II. CONTINGUT DELS PRESSUPOSTOS  
II. 1. Els Pressupostos Generals de la Generalitat Valenciana inclouran:   
a) El Pressupost de la Generalitat Valenciana.   
b) El Pressupost dels Organismes Autònoms de caràcter administratiu.   
c) El Pressupost dels Organismes Autònoms de caràcter comercial, industrial i financer.   
d) El Pressupost de l'Ens Públic de Televisió Regional i els altres Ens del Sector Públic Regional.   
II. 2. Unit a l'avantprojecte de la Llei de Pressupostos Generals de la Generalitat Valenciana, es cursarà al Consell la documentació que assenyala la regla tercera de l'article 54 de la Llei General Pressupostària.   
III. ESTRUCTURA DELS PRESSUPOSTOS DE LA GENERALITAT VALENCIANA  
III. 1. Del Pressupost de Despeses de la Generalitat Valenciana i dels Organismes autònoms.   
III. 1.1. Classificació dels crèdits.   
Els estats de despeses del Pressupost de la Generalitat Valenciana i dels Organismes autònoms es classificaran d'acord amb els criteris següents:   
Per funcions i programes.   
Per categories econòmiques.   
Per unitats orgàniques.   
Territorialment.   
Classificació per funcions i programes:   
Els Programes de la Despesa es numeraran i denominaran segons l'estructura funcional i de programes continguda en l'annex I d'aquesta Ordre, estructura que es declara oberta, per la qual cosa podran incorporar-s'hi, per tant, programes o activitats que els Organs gestors estimen oportú d'incloure en l'avantprojecte, limitats pels nivells que s?hi estableixen, prescindint, si així ho consideren convenient, dels que tot i figurar en l'esmentada estructura, no es corresponen amb els objectius programats per a 1984.   
En els Pressupostos Generals de la Generalitat només s'inclouran els indicats en l'esmentat annex, o s'hi afegesquen, en les condicions indicades, sense perjudici que es creen programes de nivells inferiors, segons la importància de l'activitat i les funcions en què es desenvolupe, en atenció al grau d'anàlisi que estime oportú d'establir cada òrgan gestor, el seguiment del qual, en aquest cos, serà de la seua especial competència.   
Classificació per categories econòmiques:   
Els crèdits s'ordenaran segons la naturalesa econòmica, d'acord amb la classificació que es detalla a l'annex II.   
Els articles de despeses es dividiran en conceptes. Aquests, alhora, podran ser desglossats en subconceptes i/o partides en l'annex corresponent, que per a l'exercici de 1984 no seran tractats informàticament, per la qual cosa les Conselleries o Organismes afectats hauran d'organitzar el tipus de registre que estimen més adient amb el seguiment de les modificacions que s'acorden en el procés d'execució dels pressupostos.   
Classificació per unitats orgàniques:   
L'estructura orgànica dels pressupostos de despeses s'ajustarà a la classificació de primer grau que, per Seccions, figura en l'annex III.  
Les Seccions es desglossaran, segons calga, en les Direccions Generals, Serveis o Organismes autònoms en què els Organs de la Generalitat o Conselleria s'estructuren.   
III. 1.2. Estructura pressupostària.   
Els pressupostos dels Organs Superiors de la Generalitat Valenciana i els de les Conselleries, així com els dels Organismes autònoms que s'hi adscriguen, es determinaran per agregació dels programes en què cada centre gestor de les despeses concrete les activitats, especificant en termes financers i d'unitats físiques, quan calga, els objectius a assolir i els mitjans requerits. Aquests programes s'agruparan per funcions.   
Els pressupostos així elaborats es presentaran combinant dos a dos el triple criteri per programes, orgànic i econòmic, de classificació de crèdits.   
P.1.1. Pressupost econòmic i per programes.   
Té l'objectiu d'enumerar, en estructura matricial, i per l'ordre que figuren en la classificació econòmica (files) els crèdits afectats a cada un dels programes (columnes) i funcions.   
P. 1.2. Pressupost econòmic orgànic:   
Enumera per a cada servei, i per l'ordre que figura en la classificació econòmica, els distints crèdits del pressupost; es presenta també en estructura matricial, distribuint els crèdits de cada concepte econòmic (files) entre els serveis a què se'ls afecta (columnes).   
P. 1.3. Pressupost orgànic i per programes:   
L'objectiu és de presentar la distribució dels crèdits en estructura matricial, de les funcions desagregades en els programes integrats en aquelles (files), pels imports assignats als serveis (columnes) que contribueixen a executar els tals programes.   
III. 2. Del pressupost d?Ingressos de la Generalitat Valenciana i dels Organismes Autònoms.   
L'estructura del Pressupost d?Ingressos de la Generalitat i dels Organismes Autònoms es desenvoluparà per capítols i articles, segons indica l'annex II d'aquesta Ordre, sense perjudici del desenvolupament per conceptes que resulte aconsellable.   
III. 3. De les Societats Regionals.   
III. 3.1. El Programa d'Actuació, Inversions, i Finançament de les Societats regionals inclourà, emmarcats en les previsions plurianuals a què fa referència l'article 87, 2, de la Llei General Pressupostària, els documents següents:   
a) Un estat d'inversions reals i financeres.   
b) Un estat de finançament d'aquestes.   
c) L'expressió dels objectius a assolir i rendes a generar.   
d) Una memòria de l'avaluació econòmica de la inversió o inversions.   
Aquests documents s?ajustaran a l'estructura que indica l'annex IV d'aquesta Ordre i es completaran amb una Memòria explicativa del contingut del programa i de les principals modificacions en relació amb el que està en vigor.   
Les previsions plurianuals es referiran a un període de quatre anys, i podran ser actualitzades, amb criteris lliscants, en cada exercici econòmic. Aquestes previsions s'elevaran a coneixement i aprovació del Consell, amb anterioritat a la presentació del Programa, amb els mateixos requisits i per idèntics conductes als establerts per a aquest.   
III. 4.2. El Pressupost d'Explotació que han de presentar les Societats regionals que perceben subvencions corrents amb càrrec als Pressupostos Generals de la Generalitat Valenciana, amb el detall dels recursos i dotacions corresponents, s'ajustarà a l'estructura que es detalla en l'annex V.   
III. 4.3. El Pressupost de Capital que, si escau, han de retre segons el que estableix el número 4 de l?article 87 de la Llei General Pressupostària, es redactarà d'acord amb l'estructura de l'annex VI d'aquesta Ordre.   
Els esmentats Pressupostos d'Explotació i Capital, que justificaran els crèdits consignats a favor de les respectives Societats en els Pressupostos Generals de la Generalitat, seran enviats a la Conselleria d'Economia i Hisenda abans del 15 de setembre de 1983. El Pressupost d'Explotació comportarà la documentació següent:   
Liquidació del Pressupost d'Explotació de l'exercici immediatament anterior i un avanç a la de l'exercici corrent.   
Balanç de situació a 31 de desembre de l?exercici immediat anterior al d'aquell en què es presenta el Pressupost.   
Estimació del balanç de situació al final de l'exercici en què es presenta el pressupost d'aquell a què fa referència aquest.   
Compte dels resultats de l'exercici anterior, així com estimació del compte dels resultats al tancament de l'exercici corrent.   
Especificació de la incidència del PAIF i resultat de la gestió en les estructures financera i econòmica del balanç de la societat.   
Memòria explicativa dels extrems més rellevants consignats en els documents anteriors.   
La documentació anterior farà referència a les rúbriques més significatives del balanç i comptes d'explotació, sense perjudici de les especificacions o ampliació de dades que es determine.   
IV. DOCUMENTACIO PER A L'ELABORACIO DELS PRESSUPOSTOS DE LA GENERALITAT VALENCIANA  
Els crèdits per a despeses, classificats segons els tres criteris descrits anteriorment, s'indicaran amb el detall escaient en els documents següents:   
F. P. Fitxa d'objectius i indicadors de programa.   
Ha de reflectir els objectius del programa, la unitat o unitats de mesura de cada objectiu i els totals obtinguts o per obtenir en els anys indicats a la fitxa.   
Inclou l'avaluació del cost del programa, presentada en estructura matricial, en la qual, per files, es detallen els conceptes descriptius dels crèdits pressupostats segons la classificació econòmica de tots els capítols de la despesa, i per columnes la participació que en aquests crèdits tenen els Serveis i Organismes que intervenen totalment o parcial en l'execució.   
Els centres gestors de la despesa formalitzaran les fitxes F. P., referides a tots els capítols econòmics llevat del capítol I (Despeses de personal), l?import del qual serà calculat per la Direcció General de Pressupostos a partir de la informació continguda a les fitxes A. D. P., que es descriuen seguidament:   
A. D. P. 1. Annex de desenvolupament de les despeses de personal.   
En estructura matricial, reflectirà per files els crèdits de personal a incorporar a nivell de concepte en la fitxa F. P., per tal de calcular el cost total dels programes i la distribució en columnes, per Serveis i Organismes.   
La informació continguda en aquest document serà elaborada per la Direcció General de Pressupostos a partir de les dades subministrades pels Centres gestors de la despesa mitjançant les fitxes següents:   
A. D. P. 1.1. Perceptors de retribucions bàsiques.   
A. D. P. 1.2. Retribucions complementàries.   
A. D. P. 1.3. Personal laboral.   
A. D. P. 1.4. Personal eventual, contractat i divers.   
A. D. P. 1.5. Altres remuneracions i despeses de personal.   
Les fitxes anteriors faran referència exclusivament a les dotacions actualment existents i al sistema retributiu en vigor.   
Qualsevol despesa major de personal previsible, bé per augment de les dotacions o per modificació de les retribucions, haurà de ser sol·licitada per cada Centre gestor formalitzant fitxes separades que es presentaran amb estructura anàloga a les anteriors i referència A. D. P. 2.   
P. 4. Té com a finalitat recollir les dades relatives a les plantilles dels cossos, escales i places que figuren al pressupost de la Generalitat i al dels Organismes autònoms, a fi de determinar els crèdits corresponents. Constitueix a més la base de partida per tal de conèixer la distribució dels costos de personal en les distintes Conselleries, Serveis o Organismes i la distribució territorial dels efectius.   
P. 4.1. Plantilla.   
P. 4.2. Distribució territorial.   
P. 4.3. Distribució per Serveis.   
P. 4.4. Places no escalafonades.   
P. 6. Plantilles i retribucions del personal laboral.   
Inclou les dades i informació referents als crèdits globals del pressupost destinades al pagament de retribucions del personal subjecte a Reglamentació laboral.   
S'hi detallaran les categories laborals bàsiques d'acord amb les denominacions que figuren en els convenis o reglamentacions, així com el nombre de treballadors enquadrats en cada una d'aquelles i amb detall dels distints conceptes de guany.   
P. 7. Plantilles i retribucions del personal eventual, contractat i divers.   
Inclou les dades i informacions dels crèdits globals destinats al pagament de retribucions del personal de la naturalesa esmentada.   
P. 7.1. Personal eventual, contractat i divers.   
P. 7.2. Distribució territorial.   
P. 7.3. Distribució per unitats orgàniques dels efectius en Serveis centrals i territorials.   
P. 10. Annex d'inversions.   
Té la finalitat d'enumerar els distints programes, projectes i obres que figuren en els pressupostos, amb especificació dels objectius, unitats físiques de realització i explicació de l'àrea geogràfica en què es realitze, així como refondre els que realitze la Conselleria i Organisme respectiu.   
Consta dels documents següents:   
P. 10.1. Descripció de programes, projectes i obres.   
P. 10.2. Resum per províncies de les inversions de cada servei.   
P. 10.3. Resum general per províncies d'inversions de la Conselleria.   
P. 12. Distribució territorial dels crèdits.   
Té la finalitat d'incloure la distribució provincial dels conceptes de despeses no inclosos al document P. 4.   
P. 13. Memòria.   
Els avantprojectes dels distints programes aniran acompanyats d'una memòria, en la qual es farà especial referència a l'estructura de les unitats orgàniques que participen en l'execució del programa respectiu, així com a les funcions d'aquest, als objectius i al mitjans personals, físics i financers necessaris, i els recursos personals disponibles i la justificació dels increments sol·licitats d'aquests.   
V. DISPOSICIONS FINALS  
V. 1. S'autoritza la Direcció General de Pressupostos per desenvolupar i aclarir aquestes normes.   
V. 2. Queda derogada l'Ordre de la Conselleria d'Hisenda de 9 de setembre de 1982.   
Cosa que comunique a les VV. EE.   
València, 12 de juliol de 1983.   
El Conseller d'Economia i Hisenda,  
ANTONI BIRLANGA I CASANOVA  
Veure annex  
ANNEX II  
Classificació econòmica del Pressupost de la Generalitat Valenciana i dels Organismes Autònoms  
Classificació econòmica, per capítols í articles, del Pressupost de la Generalitat Valenciana i dels Organismes Autònoms  
ESTAT A) DESPESES  
 Capítol Article  
   
 0 OBLIGACIONS D'EXERCICIS TANCATS  
 01 Operacions corrents  
 02 Operacions de capital  
 Operacions corrents  
 1 DESPESES DE PERSONAL  
 11 Retribucions bàsiques  
 12 Retribucions complementàries  
 13 Altres conceptes  
 14 Complement familiar  
 15 Personal de tropa  
 16 Personal en règim laboral  
 17 Personal eventual, contractat i divers.  
 18 Quotes de Seguretat Social  
 19 Classes passives  
 2 COMPRA DE BENS CORRENTS I SERVEIS  
 21 Dotació ordinària per a despeses d'oficina  
 22 Despeses d'immobles  
 23 Transports i comunicacions  
 24 Dietes, locomoció i trasllats  
 25 Despeses específiques per a funcionament dels serveis  
 26 Conservació i reparació de inversions  
 27 Mobiliari i equip inventariable  
 28 Despeses de promoció i estudis  
 29 Dotacions per a serveis nous  
 3 INTERESSOS  
 31 De deute públic per a títols valors.  
 32 D'acomptes i préstecs de l'exterior  
 32 D'altres acomptes i préstecs  
 4 TRANSFERENCIES CORRENTS  
 41 A l'Estat  
 42 A Organismes Autònoms administratius  
 43 A Organismes Autònoms comercials, industrials i financers  
 44 A la Seguretat Social  
 45 A Ens territorials  
 46 A altres Ens públics  
 47 A empreses  
 48 A famílies i institucions sense finalitats lucratives  
 49 A l'exterior  
 5 DOTACIONS PER A AMORTITZACIONS I DISTRIBUCIO DE  
 BENEFICIS (només Organismes autònoms comercials, industrials o  
 financers)  
 51 Amortitzacions  
 52 Previsions  
 53 Distribució de beneficis  
 Operacions financeres  
 6 ACTIUS FINANCERS  
 61 Constitució de dipòsits  
 62 Adquisició de títols a curt termini  
 63 Adquisició d'obligacions  
 64 Adquisició de accions  
 65 Concessió de préstecs a curt termini  
 66 Concessió de préstecs a llarg termini  
 9 PASSIUS FINANCERS  
 91 Devolució de dipòsits  
 92 Amortització de Deute emès a curt termini  
 93 Amortització de Deute emès a llarg termini  
 94 Amortització de préstec de l'exterior  
 95 Amortització d'altres préstecs rebuts a curt termini  
 96 Amortització d'altres préstecs rebuts a llarg termini  
 Operacions de capital  
 6 INVERSIONS REALS  
 61 - 69 Per anotar els distint programes d'inversions a càrrec de cada Direcció  
 General o Servei  
 7 TRANSFERENCIES DE CAPITAL  
 71 A l'Estat  
 72 A Organismes Autònoms administratius  
 73 A Organismes Autònoms comercials, industrials o financers.  
 74 A la Seguretat Social  
 75 A Ens territorials  
 76 A altres Ens públics  
 77 A empreses  
 78 A famílies i institucions sense finalitats lucratives  
 79 A l'exterior  
 Operacions comercials  
 10 COMPRES  
 101 De mercaderies  
 102 De primeres matèries i auxiliars  
 103 De productes  
 11 VALORACIONS D'EXISTENCIES  
 111 De mercaderies  
 112 De primeres matèries i auxiliars  
 113 De productes  
 12 VARIACIONS EN ELS COMPTES PER OPERAR  
 121 Clients  
 122 Deutors diversos  
 123 Productes a cobrar  
 124 Ctes. clients a cobrar  
 13 VARIACIO EN EL DISPONIBLE  
 131 Caixa  
 132 Institucions financeres  
 14 EXISTENCIA AL PRINCIPI DE L'EXERCICI  
 141 De mercaderies  
 142 De primeres matèries i auxiliars  
 143 De productes  
Classificació econòmica, per capítols í articles, del Pressuposi de la Generalitat Valenciana i dels Organismes Autònoms  
ESTAT B) INGRESSOS  
 Capítol Article  
   
 Operacions corrents  
 1 IMPOSTOS DIRECTES  
 12 Sobre capital  
 2 IMPOSTOS INDIRECTES  
 21 Sobre transmissions patrimonials i actes jurídics documentats  
 23 Sobre consum  
 3 TAXES I ALTRES INGRESSOS  
 31 Venda de béns  
 32 Prestació de serveis  
 33 Altres taxes  
 34 Tributs parafiscals  
 35 Arbitris amb finalitats no fiscals  
 38 Reintegraments  
 39 Altres ingressos  
 4 TRANSFERENCIES CORRENTS  
 41 De l'Estat  
 42 D'organismes autònoms administratius  
 43 D'organismes autònoms comercials, industrials o financers  
 44 De la Seguretat Social  
 45 D'Ens territorials  
 46 D'altres Ens públics  
 47 D'empreses  
 48 De famílies i institucions sense finalitats lucratives  
 49 De l'exterior  
 5 INGRESSOS PATRIMONIALS  
 51 Interessos de títols valors  
 52 Interessos d'acomptes i préstecs concedits  
 53 Interessos de dipòsits  
 54 Dividends i participacions en beneficis  
 55 Rendes d'immobles  
 56 Productes de concessions i aprofitament especials  
 59 Altres ingressos patrimonials  
 Operacions de capital  
 6 ALIENACIO D'INVERSIONS REALS  
 61 De terrenys  
 62 De les altres inversions reals  
 7 TRANSFERENCIES DE CAPITAL  
 71 De l'Estat  
 72 D'Organismes Autònoms administratius  
 73 D'Organismes Autònoms comercials, industrials o financers  
 74 De la Seguretat Social  
 75 D'Ens territorials  
 76 De altres Ens públics  
 77 D'empreses  
 78 De famílies i institucions sense finalitats lucratives  
 79 De l'exterior  
 8 ACTIUS FINANCERS  
 81 Reintegraments de dipòsits constituïts  
 82 Alienació de títols a curt termini  
 83 Alienació d'obligacions  
 84 Alienació d'accions  
 85 Reintegrament de préstecs concedits a curt termini  
 86 Reintegrament de préstecs concedits a llarg termini  
 87 Remanents de Tresoreria  
 9 PASSIUS FINANCERS  
 91 Dipòsits rebuts  
 92 Emissió de Deute Públic a curt termini  
 93 Emissió de Deute Públic a llarg termini  
 94 Préstecs rebuts de l'exterior  
 96 Altres préstecs rebuts a curt termini  
 Operacions comercials  
 10 VENDES  
 101 De mercaderies  
 102 De productes  
 103 De serveis  
 11 VARIACIONS EN ELS FONS D'AUTOFINANÇAMENT  
 111 Fons d'amortització  
 112 Fons per a provisions  
 12 VARIACIONS EN ELS COMPTES DE PAGAR  
 121 Proveïdors  
 122 Creditors diversos  
 123 Despeses a pagar  
 124 Altres comptes a pagar  
 13 EXISTENCIES EN FINAL D'EXERCICI  
 131 De mercaderies  
 132 De primeres matèries i auxiliars  
 133 De productes  
ANNEX III  
Classificació orgànica de primer grau del Pressupost de Despeses de la Generalitat Valenciana  
 Seccions Denominació  
   
 01 CORTS VALENCIANES  
 04 PRESIDENCIA DE LA GENERALITAT  
 05 CONSELLERIA DE LA PRESIDENCIA  
 06 CONSELLERIA D'ECONOMIA I HISENDA  
 07 CONSELLERIA DE GOVERNACIO  
 08 CONSELLERIA D'OBRES PUBLIQUES, TRANSPORTS I URBANISME  
 09 CONSELLERIA DE CULTURA, EDUCACIO I CIENCIA  
 10 CONSELLERIA DE TREBALL, SANITAT I SEGURETAT SOCIAL  
 11 CONSELLERIA D?INDUSTRIA, COMERÇ I TURISME  
 12 CONSELLERIA D'AGRICULTURA I PESCA  
 20 TRANSFERENCIAS A ENS PUBLICS  
 21 FONS DE COMPENSACIO INTERTERRITORIAL  
 22 RECONVERSIO INDUSTRIAL  
ANNEX IV  
Programa d'actuació, inversions i finançament de les Societats regionals  
 A) ESTAT D?INVERSIONS REALS Milions  
 I FINANCERES de ptes.  
   
1. Immobilitzat material   
2. Immobilitzat immaterial   
3. Costos amortitzables   
4. Inversions financeres en Empreses de grup   
5. Inversions financeres en Empreses fora de grup   
6. Altres inversions financeres   
7. Reembossament d'emprèstit, bons i préstecs   
8. Variacions actives i passives del circulant   
   
 Total   
 B) ESTAT DE FINANÇAMENT Milions  
 DE LES INVERSIONS REALS Y FINANCERES de ptes.  
   
1. Aportacions de la Generalitat   
 1.1. Participacions accionaries (div. pasi.).   
 1.2. Préstecs   
 1.3. Subvencions per a inversions   
2. Aportacions de Organismes Autònoms i altres Ens públics partícips en el capital  
 de la Societat   
 2.1. Participacions accionaries (div. pasi.).   
 2.2. Préstecs   
 2.3. Subvencions per a inversions   
3. Aportacions de accionistes privats partícips en el capital de la Sociedad   
4. Autofinançament   
5. Recursos aliens   
6. Alienació d?inversions   
7. Alienació d'inversions financeres   
   
 Total   
Les rúbriques incloses en els precedents estats podran desagregar-se en altres de segon i tercer grau per tal d'adaptar-les al sistema de comptabilitat que tinguen establert les Societats, dins de les directrius contingudes al Pla General de Comptabilitat, aprovat per Decret número 530/1973, de 22 de febrer, amb les adaptacions que, si convé, s'hagen autoritzat per als sectors en què estiguen enquadrades les activitats d'aquestes empreses, en virtut de disposicions posteriors a l?esmentada.  
C) OBJECTIUS A ASSOLIR I RENDES A GENERAR  
Es desenvoluparan en aquest document els distints tipus d?inversions que figuren a l?estat A), així com les fonts de finançament d?aquestes, amb el detall i especificació suficient segons la naturalesa i separant les inversions a iniciar en l?exercici de les que són conseqüència d'anys anteriors, expressant en tot cas unitats físiques d?inversió i aplicació Territorial. De més a més, s'hi ressenyaran els objectius a assolir per l?empresa, segons els indicadors que siguen aplicables.  
Com a exemple, únicament indicatiu, s'enumeren els que podrien ser típics d'una Empresa industrial:  
1. Producció  
 1.1. Tones mètriques i altres unitats físiques  
 1.2. Import de milers de pessetes  
2. Xifres de vendes  
 2.1. Al mercat interior  
 2.2. Al mercat exterior  
3. Font de treball a crear  
 3.1. Tècnics  
 3.2. Administratius  
 3.3. Mà d'obra qualificada  
 3.4. Mà d'obra sense qualificar  
4. Investigació  
 4.1. Quant a la creació de nous productes  
 4.2. Estudis de mercats  
 4.3. Llançament de nous productes  
5. Rendes que hom espera generar  
 5.1. Rendes de treball (salaris i sous)  
 5.2. Seguretat Social  
 5.3. Rendes de capital (dividend brut)  
 5.4. Interessos  
 5.5. Impostos Directes  
 5.6. Impostos Indirectes  
 5.7. Beneficis retinguts  
 Renta Neta   
 5.8. Amortitzacions  
 Renta Bruta   
En els apartats anteriors, o en els que s'estimen oportuns, s'inclouran les explicacions que permeten d'obtenir una visió global de les activitats i serveis realitzats, resultats econòmics i financers i ponderació dels efectes en el sector i en l?economia. S'inclouran comparacions amb les actuacions i resultats d'exercicis anteriors.  
D) MEMORIA D'EVALUACIO ECONOMICA DE LES INVERSIONS QUE S?INICIEN EN L'EXERCICI  
Classificats segons e§ tracte d'inversions de primer establiment, de reposició, d'aplicació o de innovació, seran descrits els programes d'inversions que s'hagen d?iniciar en l?exercici, els objectius de producció assenyalats i la quantificació econòmica d'aquests, amb la distribució per anualitats que s'haja previst i els mitjans de finançament.  
Sense perjudici que s'utilitze qualsevol altre criteri d'avaluació, s?inclourà l?anàlisi cost-beneficis d'aquestes inversions, en relació amb el qual s'explicitaran els criteris que hagen servit de base per determinar el període i la taxa d?actualització, així com la taxa de rendibilitat interna de la inversió.  
ANNEX V  
 Pressupost d'explotació de les societats regionals que perceben subvenció de la Generalitat per a despeses corrents  
 Milions  
 1. DOTACIONS de ptes.  
   
 1. Despeses de personal   
 1.1. Sous i salaris   
 1.2. Seguretat Social   
 1.3. Altres despeses socials   
 2. Compres   
 3. Despeses financeres   
 4. Tributs   
 5. Treballs, subministraments i serveis exteriors   
 6. Transports i nòlits   
 7. Despeses diverses   
 8. Dotacions de l?exercici per a amortització   
 9. Dotacions a les previsions   
 10. Existències al principi de l?exercici   
 11. Rapells per vendes   
 12. Dotacions atípiques   
 13. Superàvit d'explotació   
   
 Total dotacions, igual a recursos


Còpia Permalink ELI